Holiday ti Nakamura

> "Hatosnak nevezik, mert mindig ott van mögöttem, hogy fedezzen."
>
>

> - A sötétség kora, 19. fejezet: Tűsarok
>
>

**Holiday ti Nakamura** Virginia au Augustus Oroszlántestőreinek Vezére, a Pegazus Légió Centúriója, az Augustus-Ház hűbérese. Korábban a XIII. Drakoniánus Légió tagja testvérével, Trigg ti Nakamurával egyetemben. Tagja Árész Fiainak.

## Megjelenése

Testfelépítése erős, olyan, mint egy kapos orrú boxer és egy betonháztömb keveréke. Széles orrát sötét szeplők pettyezik. Haja oldalt tar, középen fehér tarajként mered az égnek. Az egyik szeme bionikus és a lábait is ki kellett cserélni egy szerencsétlen eset után.

## Személyisége

Musztáng egyik legmegbízhatóbb embere, a végletekig hűséges barátaihoz. A kezében levő hatalom sem tudta befolyásolni a személyiségét, Megmaradt ugyanannak az eszes, józanul gondolkodó, szókimondó embernek. Virginia azért is szereti annyira maga mellett tudni, mert tudja, hogy Holiday nem kertel a szavakkal, ami a szívén, az a száján.

## Képességei

Egyike a Naprendszer leghíresebb szürkéinek. Hihetetlen harci képzettséggel rendelkezik, képes egy Aranyat akár zárt térben is semlegesíteni.

## Szerepe

* Hajnalcsillag
* A káosz évei
* A sötétség kora

Attikában tűnik fel először, amikor testvérével, Triggel kimenekítik Darrowt és Victrát a Sakál fogságából. Bár a XIII. Légió tagjai, titokban Árész Fiai közé tartoznak. Az akciót sikerül végrehajtani, viszont Trigg életét veszti Aja beretvája által. Holidayt később Darrow-val és Victrával együtt avatják vonítóvá. Ő menti ki a Vonítókat Quicksilver elrablásánál. Darrow lázadást szít a Phoboszon, hogy elterelje a Sakál figyelmét, majd a Valkűrtornyokhoz indulnak, hogy sereget és hajókat szerezzenek.
Holiday elkíséri Ragnart, Darrow-t és Musztángot a Mars északi sarkára, hogy meggyőzzék Ragnar népét a háborúhoz való csatlakozáshoz. 200 km-el a Tornyok előtt megtámadják a hajójukat és a jégbe csapódnak, Holiday lábát teljesen átszúrja egy repesz. Megmenti Ragnar és Musztáng életét amikor lelövi róluk a vízben ólálkodó húsevő szörnyeket. Holiday sérülése egyre rosszabb, nincs élelmük, a felszerelésük megrongálódott. Kiderül, hogy aki kilőtte a hajójukat az Cassius XIII-as egysége volt, viszont nem jutottak messze, mert Holiday zuhanás közben leadott lövése darabokra szaggatta a hajójuk alját.

 A trójai csatában segített a saját egységével Roque hajóit Darrow irányítása alá vonni. Egyike azoknak, akik megkérdőjelezték a Ganümédészi bombázásokat.

A Hajnalcsillag eseményeit követve részt vesz az Acélesőben a Merkúron és követi a Vonítókat vissza a Lunára.

Miután megvádolják Darrow-t árulás vádjával, nem csatlakozik Darrow-hoz a Hamu Lovagja elleni támadásban a Vénuszon, viszont ígéretet tesz, hogy vigyáz a családjára, amíg ő távol van. Pax és Electra elrablása után ő az, aki elfogja Lyriát, aki azt állítja, hogy tudomása van a gyerekek hollétéről. A Citadella felé menet viszont Victra megpróbálja tőle elvenni a foglyot, hogy ő hallgathassa ki, de az Augustus és a Telemanus-Ház megállítja.
Holiday továbbra is támogatja Virginiát, egyfajta személyi testőrévé válik. Emiatt Virginia meg is kéri, hogy legyen a Vezére. Holiday megtisztelve érzi magát, és elfogadja a címet. A Vörös Galambok Napján, amikor a Szenátus a szevezást tartotta Holidaynek kint kellett várakoznia a többi testőrrel. Ez azt jelentette, hogy a mészárláskor nem tudott Virginia védelmére kelni, ami miatt el is rabolták az Uralkodót. Később amikor Virginiának sikerült elmenekülnie egy biztonságos helyre a fogvatartóitól, és segítséget tudott kérni, Holiday személyesen vezette a mentőalakulatot, és juttatta el Kavax hajójára Virginiát. Holiday Virginiával tart az Acélkör Augustus-hagyománykor, és felhívja Virginia figyelmét a jelre, ami mutatja, hogy a Mars még kitart, és támogatja őket mindvégig.